[pic] | KOMISIJA EVROPSKIH SKUPNOSTI |

Bruselj, 10.7.2007

COM(2007) 400 konč.

2005/0126 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča Sveta o sprejetju Uredbe Evropskega parlamenta in Sveta o vročanju sodnih in zunajsodnih pisanj v civilnih ali gospodarskih zadevah v državah članicah („Vročanje pisanj“)

2005/0126 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča Sveta o sprejetju Uredbe Evropskega parlamenta in Sveta o vročanju sodnih in zunajsodnih pisanj v civilnih ali gospodarskih zadevah v državah članicah („Vročanje pisanj“)

1. OZADJE

Datum posredovanja predloga Evropskemu parlamentu in Svetu (dokument COM(2005) 305 konč. – 2005/0126(COD): | 7. 7. 2005. |

Datum mnenja Evropskega ekonomsko-socialnega odbora: | 14. 2. 2006. |

Datum mnenja Evropskega parlamenta, prva obravnava: | 4. 7. 2006. |

Datum predložitve spremenjenega predloga: | 1. 12. 2006 |

Datum sprejetja skupnega stališča: | 28. 6. 2007 |

2. CILJ PREDLOGA KOMISIJE

Cilj te uredbe je nadalje izboljšati ter pospešiti pošiljanje in vročanje sodnih in zunajsodnih listin v civilnih ali gospodarskih zadevah zaradi vročanja med državami članicami, poenostaviti izvajanje nekaterih določb Uredbe in izboljšati pravno varnost za prosilca in naslovnika.

3. PRIPOMBE NA SKUPNO STALIŠČE

3.1. Splošna pripomba

Skupno stališče Sveta je bilo sprejeto soglasno. Ohranja bistvene elemente prvotnega predloga Komisije (zlasti pomembna sprememba člena 11 (stroški)), kakor je bil spremenjen s spremenjenim predlogom.

Glavne spremembe, ki jih prinaša skupno stališče, zadevajo naslednja vprašanja:

– skupno stališče je usklajena in celovita različica Uredbe s spremembami, ki jo je sprejel Evropski parlament (in ni zgolj sprememba Uredbe (ES) št. 1348/2000);

– izraža izključitev odgovornosti države za dejanja ali opustitve dejanj pri izvajanju državne oblasti („acta iure imperii“) iz okvira (člen 1(1));

– komitologija: regulativni postopek s pregledom namesto svetovalni postopek (člena 17 in 18);

– objava podatkov, ki so jih sporočile države članice, v Uradnem listu Evropske unije, razen naslovov in drugih kontaktnih podatkov agencij in osrednjih organov ter geografskih področij, za katera so le-ti pristojni (člen 23(2));

– nova priloga II (podatki naslovnika glede pravice do zavrnitve sprejema listine).

Druge spremembe so bolj formalne narave in so bile sprejete z namenom, da bi bilo besedilo razumljivejše.

Komisija lahko sprejme skupno stališče, ki kljub temu, da spreminja nekatere posebne značilnosti prvotnega predloga Komisije, kakor je bil spremenjen na podlagi mnenja Parlamenta, ostaja zvesto cilju nadaljnjega izboljšanja ter pospešitve pošiljanja in vročanja listin za storitve med državami članicami.

3.2. Rezultat sprememb, ki jih je predlagal Parlament

Vse spremembe, ki jih je predlagal Parlament, so bile vključene v spremenjeni predlog Komisije in tudi v skupno stališče.

4. SKLEP

Komisija sprejme skupno stališče glede na dejstvo, da vključuje ključne elemente, ki jih vsebuje njen prvotni predlog, in spremembe Parlamenta, kakor so bile vključene v spremenjeni predlog.